CELEX: 31985R3332
Language: el
Date: 1985-11-26 00:00:00
Title: Κανονισμός (ΕΟΚ) αριθ. 3332/85 του Συμβουλίου της 26ης Νοεμβρίου 1985 που τροποποιεί τον κανονισμό (ΕΟΚ) αριθ. 1696/71 περί κοινής οργάνωσης αγοράς στον τομέα του λυκίσκου

Avis juridique important

|

31985R3332

Κανονισμός (ΕΟΚ) αριθ. 3332/85 του Συμβουλίου της 26ης Νοεμβρίου 1985 που τροποποιεί τον κανονισμό (ΕΟΚ) αριθ. 1696/71 περί κοινής οργάνωσης αγοράς στον τομέα του λυκίσκου  

Επίσημη Εφημερίδα αριθ. L 318 της 29/11/1985 σ. 0001 - 0001 Φινλανδική ειδική έκδοση: Κεφάλαιο 3 τόμος 19 σ. 0219  Ισπανική ειδική έκδοση: Κεφάλαιο 03 τόμος 39 σ. 0055  Σουηδική ειδική έκδοση: Κεφάλαιο 3 τόμος 19 σ. 0219  Πορτογαλική ειδική έκδοση : Κεφάλαιο 03 τόμος 39 σ. 0055 

***** ΚΑΝΟΝΙΣΜΟΣ (ΕΟΚ) αριθ. 3332/85 ΤΟΥ ΣΥΜΒΟΥΛΙΟΥ  της 26ης Νοεμβρίου 1985  που τροποποιεί τον κανονισμό (ΕΟΚ) αριθ. 1696/71 περί κοινής οργανώσεως αγοράς στον τομέα του λυκίσκου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 235/79 (2) και ιδίως το άρθρο 7,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  Εκτιμώντας:  ότι χορηγείται ενίσχυση σε αναγνωρισμένες ομάδες παραγωγών στις περιοχές της Κοινότητας στις οποίες οι εν λόγω ομάδες παραγωγών είναι σε θέση να εξασφαλίσουν στα μέλη τους δίκαιο εισόδημα και να πραγματοποιήσουν ορθολογική διαχείριση της προσφοράς· ότι αυτές οι ομάδες παραγωγών θα πρέπει να διαχειρίζονται την ενίσχυση σε συνάρτηση με αυτούς τους στόχους ·  ότι ένας από τους στόχους που έχουν ταχθεί στις εν λόγω ομάδες παραγωγών συνίσταται στη βελτίωση της παραγωγής λυκίσκου και στην προσαρμογή της τελευταίας στις απαιτήσεις της αγοράς, κυρίως, με τη μετατροπή των ποικιλιών και με αναδιάρθρωση των φυτειών·  ότι, προκειμένου να υποστηριχθούν οι προσπάθειες αναδιάρθρωσης, είναι σκόπιμο να επιτραπεί στις εν λόγω ομάδες παραγωγών να χρησιμοποιήσουν την ενίσχυση που τους χορηγείται και για τη λήψη μέτρων τα οποία αποσκοπούν σε ενέργειες μετατροπής των ποικιλιών και αναδιάρθρωσης των φυτειών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 7 του κανονισμού (ΕΟΚ) αριθ. 1696/71 τροποποιείται ως εξής:  1. Στην παράγραφο 1, το στοιχείο ε) αντικαθίσταται από το ακόλουθο κείμενο:  «ε) να διαχειρίζονται το καθεστώς της ενίσχυσης που προβλέπεται στο άρθρο 12 χορηγώντας σε κάθε παραγωγό μέλος της ομάδας το τμήμα της ενίσχυσης που του αναλογεί βάσει των καλλιεργουμένων εκτάσεων».  2. Παρεμβάλλεται η ακόλουθη παράγραφος 1α:  «1α. Οι ομάδες παραγωγών μπορούν να χρησιμοποιήσουν την ενίσχυση για να λάβουν μέτρα που θα τους επιτρέψουν να πραγματοποιήσουν τους στόχους που προβλέπονται στην παράγραφο 1) στοιχεία α) και β)».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Νοεμβρίου 1985.  Για το Συμβούλιο  Ο Πρόεδρος  J. F. POOS  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 34 της 9. 2. 1979, σ. 4.  (3) ΕΕ αριθ. C 257 της 9. 10. 1985, σ. 6.  (4) Γνώμη που διατυπώθηκε στις 15 Νοεμβρίου 1985 (δεν έχει ακόμα δημοσιευθεί στην Επίσημη Εφημερίδα).